b'\n_START_ARTICLE_\nJan Golubovski\n_START_SECTION_\nKariera\n_START_PARAGRAPH_\nV za\xc4\x8detku leta 1993 je Golubovski za\xc4\x8del svojo kariero, in sicer v drugem mo\xc5\xa1tvu HK Dinamo Moskva. Konec tiste sezone mu je uspel preboj, saj je podpisal pogodbo z IHL mo\xc5\xa1tvom Russian Penguins. \xc5\xbde leta 1994 je bil izbran na NHL naboru s strani mo\xc5\xa1tva Detroit Red Wings. Naslednje tri sezone je prebil v podru\xc5\xbeni\xc4\x8dnem AHL mo\xc5\xa1tvu Adirondack Red Wings, preden je leta 1997 debitiral v ligi NHL. Njegova kariera v NHL pa je bila kratka, saj se ni razvijal, tako kot so v klubu od njega pri\xc4\x8dakovali, zato je bil prisiljen igrati v ligi NHL in obenem tudi ni\xc5\xbeji AHL ligi. Tudi naslednje tri sezone se ni ni\xc4\x8d spremenilo, saj so ga leta 1999 zopet poklicali v ligo NHL, v kateri pa je zaigral le na nekaterih tekmah._NEWLINE_28. decembra 2000 so ga v zameno za Igora Larionova zamenjaliv mo\xc5\xa1tvo Florida Panthers, a je bil zopet preskromen za ligo NHL in predober za ni\xc5\xbejo AHL ligo, v kateri je igralo podru\xc5\xbeni\xc4\x8dno mo\xc5\xa1tvo Panthersov Louisville Panthers._NEWLINE_Leta 2001 se je Golubovski po skoraj 8 letih vrnil v Evropo in podpisal pogodbo z RSL mo\xc5\xa1tvom Metallurg Magnitogorsk. Naslednje \xc5\xa1tiri sezone se je selil po ruskih mo\xc5\xa1tvih in se nato leta 2005 preselil v \xc5\xa1vedski Leksands IF. Po koncu sezone 2005/06 se je za dve sezoni umaknil z ledenih ploskev in v sezoni 2008/09 zaigral za beloruski Junost Minsk._NEWLINE_Poleti 2009 je okrepil vrste slovenskega mo\xc5\xa1tva HK Acroni Jesenice, ki je nastopalo v dveh ligah - Slovenski in Avstrijski.'